《釂饮一首》
宋代·苏籀

珠零醇碧郁春槽，矫首梅林釂自陶。
横槊未应随李广，团词亦足拟王襃。
俯从觞咏山阴禊，遥说笙簧锦里遨。
取次难论御戎策，岂知蛙臛鱣鲭臊。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。